Dagpenge når du er anbefalet at blive hjemme
Har du været ude at rejse i særlige risikoområder anbefales det, at du bliver hjemme i to uger efter, at du har forladt området. Sundhedsmyndighederne kan endvidere anbefale, at du bliver hjemme i en periode, hvis du har været et særligt sted på et givet tidspunkt m.v. Det betyder ikke, at du er i karantæne eller i isolation, men at du er i en særlig risikogruppe. Har du modtaget dagpenge forud for anbefalingen om at blive hjemme, kan du fortsætte med at modtage dagpenge.